REGOLAMENT (KE) Nru 1185/2009 TAL-PARLAMENT EWROPEW U TAL-KUNSILL
tal-25 ta’ Novembru 2009
dwar l-istatistika li tikkonċerna l-pestiċidi
(Test b’rilevanza għaż-ŻEE)
IL-PARLAMENT EWROPEW U L-KUNSILL TAL-UNJONI EWROPEA,
Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 285(1) tiegћu,
Wara li kkunsidraw il-proposta mill-Kummissjoni,
Wara li kkunsidraw l-opinjoni tal-Kumitat Ekonomiku u Soċjali Ewropew (1),
Wara li kkonsultaw lill-Kumitat tar-Reġjuni,
Waqt li jaġixxu skont il-proċedura stabbilita fl-Artikolu 251 tat-Trattat, fid-dawl tat-Test Konġunt approvat mill-Kumitat ta’ Konċiljazzjoni fl-10 ta’ Novembru 2009 (2),
Billi:
(1)
Id-Deċiżjoni Nru 1600/2002/KE tal-Parlament Ewropew u tal-Kunsill tat-22 ta’ Lulju 2002 li tistabbilixxi s-Sitt Programm ta’ Azzjoni Ambjentali tal-Komunità (3) gћarfet li l-impatt tal-pestiċidi fuq is-saћћa tal-bniedem u fuq l-ambjent, b’mod partikolari l-pestiċidi li jintużaw fl-agrikoltura, gћandu jitnaqqas iżjed. Din enfasizzat il-ћtieġa sabiex ikun hemm użu aktar sostenibbli tal-pestiċidi, waqt li sejћet gћal tnaqqis ġenerali sinifikanti tar-riskji u għall-użu ta’ pestiċidi li jkunu konsistenti mal-protezzjoni meћtieġa gћall-prodotti tar-raba’.
(2)
Fil-Komunikazzjoni tagћha lill-Kunsill, lill-Parlament Ewropew u lill-Kumitat Ekonomiku u Soċjali Ewropew li ġġib l-isem “Lejn Strateġija Tematika dwar l-Użu Sostenibbli tal-Pestiċidi”, il-Kummissjoni gћarfet il-ћtieġa gћal statistika dettaljata, armonizzata u aġġornata dwar il-bejgћ u l-użu ta’ pestiċidi fuq livell Komunitarju. Tali statistika hija meћtieġa sabiex jiġu vvalutati linji politiċi tal-Unjoni Ewropea dwar l-iżvilupp sostenibbli u sabiex jiġu kkalkulati l-indikaturi rilevanti dwar ir-riskji gћas-saћћa u gћall-ambjent li huma relatati mal-użu tal-pestiċidi.
(3)
L-istatistika armonizzata u komparabbli tal-Komunità dwar il-bejgћ u l-użu tal-pestiċidi hija essenzjali gћall-iżvilupp u gћall-monitoraġġ tal-leġislazzjoni u tal-linji politiċi tal-Komunità fil-kuntest tal-Istrateġija Tematika dwar l-Użu Sostenibbli tal-Pestiċidi.
(4)
Ladarba l-effetti tad-Direttiva 98/8/KE tal-Parlament Ewropew u tal-Kunsill tas-16 ta’ Frar 1998 dwar it-tqegћid fis-suq ta’ prodotti bijoċidali (4) mhux se jsiru evidenti sakemm tkun ġiet iffinalizzata l-ewwel valutazzjoni dwar is-sustanzi attivi gћall-użu fi prodotti bijoċidali, la l-Kummissjoni u lanqas ћafna mill-Istati Membri m’gћandhom bћalissal-gћarfien u l-esperjenza biżżejjed sabiex jipproponu aktar miżuri dwar il-bijoċidi. L-ambitu ta’ dan ir-Regolament għandu gћalhekk ikun limitat gћall-pestiċidi li huma prodotti għall-protezzjoni tal-pjanti li huma koperti bir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegћid fis-suq ta’ prodotti gћall-protezzjoni tal-pjanti (5), li fir-rigward tagħhom teżisti diġà esperjenza sostanzjali f’dak li għandu x’jaqsam mal-ġbir tad-data.
(5)
Madankollu, huwa antiċipat li, b’kont meħud tar-riżultati tal-evalwazzjoni tad-Direttiva 98/8/KE u fuq il-bażi ta’ evalwazzjoni dwar l-impatt, il-kamp ta’ applikazzjoni ta’ dan ir-Regolament se jkun estiż biex ikopri l-prodotti bijoċidali.
(6)
Gћal ћafna snin l-esperjenza tal-Kummissjoni fil-ġbir ta’ data dwar il-bejgћ u l-użu ta’ pestiċidi uriet il-ћtieġa li jkun hemm metodoloġija armonizzata gћall-ġbir ta’ statistika fuq livell Komunitarju kemm mill-istadju ta’ tqegħid fis-suq kif ukoll mill-utenti. Barra minn hekk, minћabba l-gћan li jiġu kkalkulati indikaturi ta’ riskju preċiżi skont l-gћanijiet ta l-Istrateġija Tematika dwar l-Użu Sostenibbli tal-Pestiċidi, l-istatistika jeћtieġ li tkun dettaljata sal-livell tas-sustanzi attivi.
(7)
Fost l-gћażliet differenti tal-ġbir ta’ data li ġew evalwati fil-valutazzjoni tal-impatt tal-Istrateġija Tematika dwar l-Użu Sostenibbli tal-Pestiċidi, il-ġbir mandatorju tad-data ġie rakkomandat bћala l-aћjar gћażla gћaliex dan ikun jippermetti, malajr u bl-inqas spiża possibbli, l-iżvilupp ta data preċiża u affidabbli dwar it-tqegħid fis-suq u l-użu ta’ pestiċidi malajr u bi prezz effiċjenti.
(8)
Ir-Regolament (KE) Nru 223/2009 tal-Parlament Ewropew u tal-Kunsill tal-11 ta’ Marzu 2009 dwar l-Istatistika Ewropea (6) jikkostitwixxi r-referenza qafas għad-dispożizzjonijiet ta’ dan ir-Regolament, filwaqt li jirrikjedu, b’mod partikolari, konformità mal-istandards ta’ indipendenza professjonali, imparzjalità, oġġettività, affidabbiltà, effikaċja b’kont meħud tal-prezz u kunfidenzjalità statistika.
(9)
It-trasmissjoni ta’ data suġġetta għall-kunfidenzjalità dwar l-istatistika hija rregolata mir-regoli stipulati fir-Regolament (KE) Nru 223/2009. Il-miżuri meħuda skont dawk ir-Regolamenti jiżguraw il-protezzjoni fiżika u loġika tad-data kunfidenzjali u jiżgura li l-ebda żvelar illegali jew użu mhux għal skop statistiku ma jsir meta tiġi pproċessata u mxerrda l-istatistika Komunitarja.
(10)
Il-pubblikazzjoni u t-tixrid tad-data li tinġabar skont dan ir-Regolament huwa regolat mir-regoli stipulati fir-Regolament (KE) Nru 223/2009. Il-miżuri, meħuda skont ir-Regolament (KE) Nru 223/2009, jiżguraw il-protezzjoni fiżika u loġika tad-data kunfidenzjali u jiżguraw li ma jsir ebda żvelar illegali jew użu mhux għal skop statistiku meta tiġi pproċessata u mxerrda l-istatistika Komunitarja.
(11)
Id-data dwar it-tqegħid fis-suq u l-użu ta’ pestiċidi li għandha tiġi ppreżentata skont id-Direttiva 2009/128/KE tal-Parlament Ewropew u ral-Kunsill tal-21 ta’ Ottubru 2009 li tistabilixxi qafas għal azzjoni tal-Komunità sabiex jinkiseb użu sostenibbli tal-pestiċidi (7) u r-Regolament (KE) Nru 1107/2009 għandhom jiġu evalwati skont id-dispożizzjonijiet rilevanti ta’ dik id-Direttiva u ta’ dak ir-Regolament.
(12)
Dan ir-Regolament għandu japplika mingħajr preġudizzju għad-Direttiva 2003/4/KE tal-Parlament Ewropew u tal-Kunsill tat-28 ta’ Jannar 2003 dwar l-aċċess pubbliku għat-tagħrif ambjentali (8) għar-Regolament (KE) Nru 1367/2006 dwar l-applikazzjoni għall-istituzzjonijiet u l-korpi tal-Komunità tad-disposizzjonijiet tal-Konvenzjoni ta’ Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta’ Deċiżjonijiet u l-Aċċess għall-Ġustizzja fi Kwistjonijiet Ambjentali (9).
(13)
Sabiex jiġu żgurati riżultati komparabbli, statistika dwar il-pestiċidi gћandha tiġi ġġenerata skont tqassim speċifikat, forma xierqa u f’perijodu fiss ta’ żmien mit-tmiem tas-sena ta’ referenza, kif definit fl-Annessi gћal dan ir-Regolament.
(14)
Il-miżuri meћtieġa gћall-implimentazzjoni ta’ dan ir-Regolament gћandhom jiġu adottati skont id-Deċiżjoni tal-Kunsill 1999/468/KE tat-28 ta Ġunju 1999 li jistabbilixxu l-proċeduri għall-eżerċizzju ta’ setgħat implimentattivi kkonferiti fuq il-Kummissjoni (10).
(15)
B’mod partikolari, il-Kummissjoni għandha tingħata s-setgħa biex tiddefinixxi ż-żona ttrattata u tadatta l-Anness III. Peress li dawn il-miżuri huma ta’ kamp ta’ applikazzjoni ġenerali u huma mfassla biex jemendaw elementi mhux essenzjali ta’ dan ir-Regolament, inter alia jissupplimentawh b’elementi ġodda mhux essenzjali, huma għandhom jiġu adottati skont il-proċedura regolatorja bi skrutinju prevista fl-Artikolu 5a tad-Deċiżjoni 1999/468/KE.
(16)
Ladarba l-għan ta’ dan ir-Regolament, notevolment l-istabbiliment ta’ qafas komuni għall-produzzjoni sistematika ta’ statistika Komunitarja dwar it-tqegħid fis-suq u l-użu ta’ pestiċidi, ma jistax jinkiseb suffiċjentement mill-Istati Membri u jista’għalhekk jinkiseb aħjar fil-livell Komunitarju, il-Komunità tista’ tadotta miżuri, skont il-prinċipju ta’ sussidjarjetà kif stabbilit fl-Artikolu 5 tat-Trattat. Konformement mal-prinċipju ta’ proporzjonalità, kif stabbilit f’dak l-Artikolu, dan ir-Regolament ma jmurx lil hinn minn dak li huwa meħtieġ sabiex jinkiseb dak l-għan.
(17)
Il-Kumitat għall-Programmi Statistiċi stabbilit bid-Deċiżjoni tal-Kunsill 89/382/KEE, Euratom (11), ġie kkonsultat,
ADOTTAW DAN IR-REGOLAMENT:
Artikolu 1
Suġġett, kamp ta’ applikazzjoni u għanijiet
1. Dan ir-Regolament jistabbilixxi qafas komuni gћall-produzzjoni sistematika ta’ statistika tal-Komunità dwar it-tqegћid fis-suq ta’ dawk il-pestiċidi li huma prodotti gћall-protezzjoni tal-pjanti, kif definit fil-punt (i) ta’ punt (a) tal-Artikolu 2.
2. L-istatistika gћandha tapplika gћal:
-
l-ammonti annwali ta’ pestiċidi li jitqiegħdu fis-suq skont l-Anness I;
-
l-ammonti annwali ta’ pestiċidi użati skont l-Anness II.
3. L-istatistika għandha, b’mod partikolari, flimkien ma’ data rilevanti oħra sservi l-finijiet tal-Artikoli 4 u 15 tad-Direttiva 2009/128/KE.
Artikolu 2
Definizzjonijiet
Gћall-gћanijiet ta’ dan ir-Regolament, id-definizzjonijiet li ġejjin gћandhom japplikaw:
(a)
“pestiċidi” tfisser:
(i)
prodott gћall-protezzjoni tal-pjanti kif definit fl-Artikolu 2(1) tar-Regolament (KE) Nru 1107/2009;
(ii)
prodott bijoċidali kif definit fl-Artikolu 2(1) tad-Direttiva 98/8/KE.
(b)
“sustanzi” tfisser sustanzi kif definit fil-punt (2) tal-Artikolu 3 tar-Regolament (KE) Nru 1107/2009, inkluż sustanzi attivi, aġenti protettivi u sinerġisti;
(ċ)
“sustanzi attivi” tfisser sustanzi attivi kif hemm referenza għalihom fl-Artikolu 2(2) tar-Regolament (KE) Nru 1107/2009;
(d)
“aġenti protettivi” tfisser aġenti protettivi kif hemm referenza għalihom fl-Artikolu 2(3a) tar-Regolament (KE) Nru 1107/2009;
(e)
“sinerġisti” tfisser sinerġisti kif hemm referenza għalihom fl-Artikolu 2(3b) tar-Regolament (KE) Nru1107/2009;
(f)
“tqegħid fis-suq” tfisser tqegħid fis-suq kif definit fil-punt 9 tal-Artikolu 3 tar-Regolament (KE) Nru 1107/2009;
(g)
“detentur ta’ awtorizzazzjoni” tfisser detentur ta’ awtorizzazzjoni kif definit fil-punt 24 tal-Artikolu 3 tar-Regolament (KE) Nru 1107/2009;
(h)
“użu agrikolu” tfisser kwalunkwe tip ta’ applikazzjoni ta’ prodott gћall-protezzjoni tal-pjanti assoċjat direttament jew indirettament mal-produzzjoni ta’ prodotti tal-pjanti fil-kuntest tal-attività ekonomika ta’ impriża agrikola;
(i)
“utent professjonali” tfisser utent professjonali kif definit fil-punt 1 tal-Artikolu 3 tad-Direttiva 2009/128/KE;
(j)
“impriża agrikola” tfisser impriża agrikola kif definita fir-Regolament (KE) Nru 1166/2008 tal-Parlament Ewropew u tal-Kunsill tad-19 ta’ Novembru 2008 dwar stħarriġ ta’ strutturi ta’ impriżi agrikoli u l-istħarriġ dwar il-metodi ta’ produzzjoni agrikola (12).
Artikolu 3
Ġbir, trasmissjoni u pproċessar tad-data
1. L-Istati Membri gћandhom jiġbru d-data meћtieġa gћall-ispeċifikazzjoni tal-karatteristiċi elenkati fl-Anness I fuq bażi annwali u għall-ispeċifikazzjoni tal-karatteristiċi elenkati fl-Anness II f’perjodi ta’ ħames snin permezz ta’:
-
l-istћarriġ,
-
informazzjoni dwar it-tqegħid fis-suq u l-użu ta’ pestiċidi b’kont meħud, b’mod partikolari, tal-obbligi taħt l-Artikolu 67 tar-Regolament (KE) Nru 1107/2009,
-
is-sorsi amministrattivi, jew
-
kombinazzjoni ta’ dawn il-mezzi, inkluż proċeduri ta’ stima statistika abbażi ta’ deċiżjonijiet jew mudelli esperti.
2. L-Istati Membri gћandhom jittrasmettu lill-Kummissjoni (Eurostat) ir-riżultati tal-istatistika, inkluż id-data kunfidenzjali, skont l-iskedi u fil-limiti ta’ żmien speċifikati fl-Annessi I u II. Id-data gћandha tiġi ppreżentata skont il-klassifikazzjoni mogћtija fl-Anness III.
3. L-Istati Membri gћandhom jittrasmettu d-data f’verżjoni elettronika, skont il-format tekniku xieraq li jrid jiġi adottat mill-Kummissjoni (Eurostat) skont il-proċedura msemmija fl-Artikolu 6(2).
4. Għal raġunijiet ta’ kunfidenzjalità, il-Kummissjoni (Eurostat) għandha tiġbor id-data qabel il-pubblikazzjoni skont il-klassijiet kimiċi jew kategoriji ta’ prodotti indikati fl-Anness III, b’kont debitu meħud tal-protezzjoni ta’ data kunfidenzjali fil-livell tal-Istat Membru individwali. Id-data kunfidenzjali għandha tintuża mill-awtoritajiet nazzjonali u mill-Kummissjoni (Eurostat) esklussivament għal finijiet ta’ statistika, konformement mal-Artikolu 20 tar-Regolament (KE) Nru 223/2009.
Artikolu 4
Valutazzjoni tal-kwalità
1. Għall-finijiet ta’ dan ir-Regolament, għandhom japplikaw il-kriterji tal-kwalità kif inhu stipulat fl-Artikolu 12(1) tar-Regolament (KE) Nru 223/2009.
2. L-Istati Membri għandhom jipprovdu lill-Kummissjoni (Eurostat) rapporti dwar il-kwalità tad-data trasmessa fl-Annessi I u II. Il-Kummissjoni (Eurostat) għandha tivvaluta l-kwalità tad-data trasmessa.
Artikolu 5
Miżuri implimentattivi
1. Il-format tekniku xieraq għat-trasmissjoni ta’ data għandu jiġi adottat skont il-proċedura regolatorja msemmija fl-Artikolu 6(2).
Jekk ikun meħtieġ il-Kummissjoni tista’ timmodifika r-rekwiżiti relatati mal-għoti ta’ rapporti ta’ kwalità deskritti fit-Taqsima 6 tal-Annessi I u II. Dawk il-miżuri, imfassla biex jemendaw l-elementi mhux essenzjali ta’ dan ir-Regolament billi jissupplimentawhom, għandhom jiġu adottati skont il-proċedura regolatorja bi skrutinju msemmija fl-Artikolu 6(3).
2. Il-Kummissjoni għandha tadotta d-definizzjoni ta’ “żona ttrattata” kif imsemmija fit-Taqsima 2 tal-Anness II. Din il-miżura, imfassla biex temenda l-elementi mhux essenzjali ta’ dan ir-Regolament billi tissupplimentah, għandha tiġi adottata skont il-proċedura regolatorja bi skrutinju msemmija fl-Artikolu 6(3).
3. Il-Kummissjoni għandha tadotta l-lista ta’ sustanzi li għandhom jiġu koperti u l-klassifikazzjoni tagħhom f’kategoriji ta’ prodotti u klassijiet kimiċi kif stipulat fl-Anness III fuq bażi regolari u mill-inqas kull ħames snin. Dawk il-miżuri, imfassla sabiex jemendaw l-elementi mhux essenzjali ta’ dan ir-Regolament, għandhom jiġu adottati skont il-proċedura regolatorja bi skrutinju msemmija fl-Artikolu 6(3).
Artikolu 6
Proċedura ta’ kumitat
1. Il-Kummissjoni gћandha tkun assistita mill-Kumitat tas-Sistema Ewropea tal-Istatistika stabbilit mill-Artikolu 7 tar-Regolament (KE) Nru 223/2009.
2. Fejn issir referenza gћal dan il-paragrafu, għandhom japplikaw l-Artikoli 5 u 7 tad-Deċiżjoni 1999/468/KE, b’kont meħud tad-dispożizzjonijiet ta l-Artikolu 8 tagћha.
Il-perijodu stabbilit fl-Artikolu 5(6) tad-Deċiżjoni 1999/468/KE gћandu jkun ta’ tliet xhur.
3. Fejn issir referenza għal dan il-paragrafu, għandhom japplikaw l-Artikolu 5a (1) sa (4) u l-Artikolu 7 tad-Deċiżjoni 1999/468/KE, b’kont meħud tad-dispożizzjonijiet tal-Artikolu 8 tagħha.
Artikolu 7
Rapport
Il-Kummissjoni gћandha tippreżenta rapport dwar l-implimentazzjoni tar-Regolament lill-Parlament Ewropew u lill-Kunsill kull ћames snin. Dan ir-rapport għandu jivvaluta b’mod partikolari l-kwalità tad-data trasmessa, kif imsemmi fl-Artikolu 4, il-metodi tal-ġbir tad-data, il-piż fuq in-negozji, l-impriżi agrikoli u l-amministrazzjonijiet nazzjonali u l-utilità ta’ din l-istatistika fil-kuntest tal-Istrateġija Tematika dwar l-Użu Sostenibbli tal-Pestiċidi, b’mod partikolari fir-rigward tal-għanijiet stabbiliti fl-Artikolu 1. Huwa għandu jinkludi, jekk ikun xieraq, proposti mfassla biex tkompli titjieb il-kwalità tad-data kif ukoll il-metodi tal-ġbir tad-data biex b’hekk jittejbu l-kopertura u l-komparabbiltà tad-data, u jitnaqqas il-piż fuq in-negozji, l-impriżi agrikoli u l-amministrazzjonijiet nazzjonali.
L-ewwel rapport gћandu jiġi sottomess sal-31 ta’ Diċembru 2016.
Artikolu 8
Dћul fis-seћћ
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Strasburgu, 25 ta’ Novembru 2009.